År 2013, torsdag den 4. april kl. 19.00 blev der afholdt ordinær generalforsamling i

**E/F Lanternen**

I Kulturhuset, Islands Brygge 18, 2300 København S.

Der var følgende dagsorden:

1. Valg af dirigent
2. Valg af referent.
3. Aflæggelse af årsberetning for det seneste forløbne år.
4. Forelæggelse til godkendelse af årsregnskab med påtegning af revisor.
5. Forelæggelse af årsbudget til godkendelse.
6. Valg af medlemmer til bestyrelsen.

* Signe M. Mortensen og Jan Quach er på valg.

1. Valg af suppleanter til bestyrelsen.

* Mani Sasler er på valg

1. Valg af administrator.
2. Valg af statsaut. revisor.
3. Forslag.
4. Eventuelt.

**Ad 1 – Valg af dirigent.**

Som dirigent blev Pernille Olsen fra DATEA valgt.

Dirigenten konstaterede, at generalforsamlingen var lovligt indvarslet og beslutningsdygtig i henhold til vedtægternes bestemmelser.

Inklusive fuldmagter var der fremmødt repræsentanter fra 19/74 lejligheder, svarende til et fordelingstal 2.131/8.704

**Ad 2 – Valg af referent**

Som referent blev Katrine Damgaard fra DATEA valgt.

**Ad 3 - Bestyrelsens beretning.**

På bestyrelsens vegne fremlagde formand Anders Bischoff beretningen for det forløbne år. Beretningen vedlægges

Et medlem klagede over det svage sug, der var på emhætten. Hvis dette skulle indreguleres igen, ville det være meget bekosteligt for foreningen.

Et medlem forslog, at der blev lagt en kopi af vedligeholdelsesplanen ud på nettet. Bestyrelsen ville tage det op til overvejelse. I den forbindelse havde et andet medlem fundet brugsvejledninger til emhætte og andre mekaniske elementer i lejlighederne, som bliver lagt på nettet.

Der var bred enighed om at fjernelse af gamle cykler stadig var nødvendig. Anette Vestergaard Jørgensen, Islands Brygge 77D, 5.v meldte sig til at bistå bestyrelsen dette projekt.

Beretningen blev taget til efterretning.

**Ad 4 – Forelæggelse og godkendelse af årsregnskab med påtegning af revisor.**

Bestyrelsesmedlem Anne Sofie Olsson fremlagde årsrapporten for 2012, som viste et overskud på i alt kr. 45.238. Bestyrelsen indstillede til, at overskuddet blev overført til foreningens egenkapital.

Regnskabet blev enstemmigt godkendt.

**Ad 5 – Forelæggelse og godkendelse af budget for det indeværende regnskabsår.**

Anne Sofie Olsson gennemgik bestyrelsens oplæg til budget for 2013.

Budgettet blev enstemmigt godkendt med et fællesbidrag svarende til kr. 200 pr. fordelingstal og et samlet fællesbidrag på kr. 1.740.800.

**Ad 6 – Valg af medlemmer til bestyrelsen:**

Signe M. Mortensen og Jan Quach var på valg, og begge blev genvalgt.

**Ad 7 – Valg af suppleant til bestyrelsen:**

Mani Sasler var på valg og blev genvalgt.

Michael Kjeldsen, Islands Brygge 77 A, 2. tv. stillede op og blev valgt

Herefter ser bestyrelen således ud:

Formand: Anders Bischoff – på valg i 2014

Medlemmer: Signe M. Mogensen – på valg i 2015

Jan Quach – på valg i 2015

Christine Sasler – på valg i 2014

Anne Sofie Olsson – på valg i 2014.

Suppleanter: Mani Sasler – på valg i 2014.

Michael Kjeldsen – på valg i 2014.

**Ad 8 – Valg af administrator.**DATEA blev genvalgt som administrator.

**Ad 9 – Valg af revisor og eventuel suppleant for denne.**

Bestyrelsen har indhentet to tilbud på revision, hvor der kunne spares ca. 4000 kr. Bestyrelsen var dog godt tilfreds med BDO og ønskede at give dem mulighed for at matche det billigste tilbud. Derfor ønskede bestyrelsen bemyndigelse til at vælge revisor på et senere tidspunkt.

Bestyrelsen fik denne bemyndigelse.

**Ad 10 – Forslag**

Da der ingen forslag var indkommet, udgik punktet.

**Ad 11 – Eventuelt.**

Et medlem efterlyste en rensebrønd på altanerne. Formanden henviste til at kontakte JM Danmark med henblik på markering af afløb. Det kunne være muligt, at der på nogle altaner ikke var et afløb.

Bestyrelsen gjorde for en god ordens skyld generalforsamlingen opmærksomme på, at hvis der var et teknisk problem, skulle Ejendomsvirke kontaktes, og de ville tage sig af sagerne.

Et medlem klagede over motorcykler, som stod parkeret uden for p-pladserne. Der blev opfordret til at sende en mail til p-lauget, så de kunne få overblik over problemets omfang.

Et medlem ønskede at få hegn eller blomsterkummer rundt om sit havestykke i stuen. Bestyrelsen opfordrede medlemmet til at komme med et forslag til bestyrelsen. Herefter vil bestyrelsen give en godkendelse, som vil danne præcedens fremover for andre, som ønsker opsætning af hegn udenfor stuelejlighederne.

Et medlem forslog, at der blev lavet en erfaringsdeling på hjemmesiden så folk, der ønskede fx at sætte glas om deres altaner, kunne finde erfaring fra lejligheder, der tidligere havde fået det lavet. Bestyrelsen ønskede ikke at have dette på hjemmesiden, da de ikke kunne anbefale firmaer, men rådede forsamlingen til at tale med naboerne om div. projekter.

Da der ikke var flere emner til punktet, afsluttede dirigenten generalforsamlingen.

København, den Lyngby, den

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Som formand Som dirigent